Aalborg Universitet havde i dag besøg af Handels- og Udviklingsminister Mogens Jensen (S). Han fik fortalt, hvordan sundhedsteknologisk forskning kan skabe nye danske virksomheder og samtidig hjælpe smerteplagede og lamme patienter. Han besøgte universitetet sammen med en delegation fra Invest In Denmark. Ministeren blev blandt andet orienteret om et tungestyringssystem fra virksomheden TKS, som gør lammede i stand til at styre en kørestol eller en computer med tungen. Desuden hilste han på forskerne bag Nordic NeuroSTIM, som udnytter elektriske impulser til at få patienter til at gå igen efter slagtilfælde. Begge er virksomheder, der er udsprunget far Aalborg Universitet.

Opsummering:
Handels- og Udviklingsminister Mogens Jensen (S) besøgte i dag Aalborg Universitet for at høre om satsninger på sundhedsområdet.